Kameme FmKameme Fm News
Kamiti ya kumurika riri wa mititu guthundurwo
Munini wa mutongoria wa bururi Williama Ruto niatongoririe mihango ya guthundura kamiti ya kumurika uria mititu bururi-ini ingicokia riri wayo. Akiaria hindi ya guthundura kamiti iyo, Ruto nioririe kamiti iyo ndigetigire gukirirwo amu mendekithia mamwe nimekuhutia nginya onjoria aria makoretwo mari na iganda mititu-ini.
Oho niaugite mendekithia ma kamiti ino nimeguthingatithio nginya muthia amu nimaranyitwo mbaru ni thirikari.
Ihinda-ini oro riu Rutio akoria kamiti iyo itigiriire gicunji kia 10% kia bururi ni mititu gugikinyiriria mwaka wa 2022.
Mwena-ini wake minister wa maria maturigiciirie Keriako Tobiko augite kamiti iyo iria na thiku 14 ikorwo ineyanite mawoni mayo na maneyane riboti yao kwa ihinda ria mweri umwe.
fao_Latn kin_Latn kik_Latn kik_Latn kik_Latn kik_Latn